احمد حسام ميدو

احمد حسام (ميدو)، اتولد فى القاهرة فى 23 فبراير، 1983، لاعب كورة قدم مصري اعتزل حالياً ممارسة كورة القدم
وحالياً هو مدرب نادي الزمالك المصري من السنة دي 2014 .

الأندية اللى لعب فيها 

كانت بدايته فى نادي الزمالك مع فرق الناشئين و شباب و راح يحترف فى نادي جنت البلجيكي، و مكملش 16 سنة و بعدين راح لنادي اياكس امستردام الهولندي الكبير و كان المدرب رونالد كويمان اللى ماسك الفريق و قعد معاه 3 مواسم و كان ناجح اوي و بعدين راح لنادي سلتا ڤيغو (celta vigo) الاسپاني اعاره 6 شهور و بعدين ل مارساى الفرنساوي كان ثنائي ناجح مع دروجبا الايڤواري (من منتخب كوت ديڤوار) المشهور بيلعب دلوقتي فى تشيلسي الإنجليزي، و بعدين راح لنادي روما الايطالي و مثبتش نفسه فى الفريق و راح اعارة لنادي توتنهام الإنجليزي الكبير إعارة و بعدين راح بيع نهائي وراح فى موسم 2007-2008 لنادي ميدلزبرة الإنجليزي و فى الانتقالات الشتوية لموسم 2008-2009 راح لنادي ويجان أتليتيك الإنجليزي على اعاره عشان يلعب مع عمرو زكي.

مشواره الاحترافي

احمد حسام مع الزمالك وجنت البلجيكي 
سافر احمد حسام من مصر، و راح لأوروبا و ساب الزمالك اللى لعب له ماتشين رسمي، طار ميدو لبلجيكا و كان طموح.. و راح لعب لنادي جينت البلجيكي و حصل معاه على اهداف كتيره منها ازاي يلعب كرة القدم الأوروبية، و عشان ميدو جسمه قوي و مختلف باقي المصريين فاندمج بسرعه مع الكرة الأوروبية و اتعلم ازاي يضرب الكرة براسه و ازاي يجري و يلعب منغير ملل

احمد حسام مع أياكس 
راح ميدو بموسم 2001 عشان يلع مع ابراهيموفيتش السويدي بنادي اياكس الهولندي، و دي هى الانطلاقة الحقيقية لميدو لاعب محترف بمعني الكلمة. اثبت نفسه من البداية و جاب اجوان بالراسه و رجله بالإضافة انه كان متميز بمتابعه الكوووره متفوق على لاعيبه كبيره الفولو سكولز وبيريز وقتها.

الليجا سيلتا فيجو و الليجا راحت لريال مدريد 
ساب ميدو اياكس عشان مشكلة كبيرة مع مدرب الفريق " كويمان " راح لعب اعاره لنادي سيلتا فيجو موسم 2002-2003 وفي اسبانيا جاب 3 اجوان ممتازه جون الفوز بشباك ريال سوسيداد و جون ده كان مؤهلاً لسالتا فيغو لكأس دوري ابطال أوروبا للموسم التاني.. مسؤولوا الفريق الإسباني حاولو انهم يجددو إعارته بس ميدو موافقش و اصر انه يمشي و يروح لأياكس.. و المشكله متحلتش بينه وبين كويمان بأياكس فقرر انه يفسخ العقد مع اياكس امستردام و اتعاقد بمبلغ 6 مليون دولار مع مرسيليا الفرنساوي.

كان ميدو دور كبير بمشوار سيلتا فيجو، ميدو لعب بسلتا بعد خناقته الشهيره مع المدرب الهولندي كويمان بأياكس، سنة 2002 بيناير، جاب اربع اجوان تقريباً مع سيلتا فيجو وكان نجم للفريق و بالذات ً قدام ريال سوسيداد اللى كان بيصارع علي البطوله الليغا مع ريال مدريد وجون الفوز بالماتش قبل الاخير لريال سولسيداد هو اللى جابه فيهم ضيع عليهم بطولة الليجا، وكانت نتيجه الماتش 3-2 و سهل ان البطوله الليجا نروح لريال مدريد.

و عمل الفريق من أندية اسبانيا الاربع الاولى ليصعد لدوري ابطال أوروبا 2003-2004 بس ميدو مرضاش يكمل المشوار مع سلتا فيجو بعد ما انتهت اعارته للفريق و راح عشان يلعب بالدوري الفرنساوي مع مارسيليا

مارسيليا 
تجربته مع مارسليا مكنتش ناجحة بس هو ظهر بدوري ابطال أوروبا مع ديديه دروجبا العاجي و عرف يجيب جون بشباك ريال مدريد براسه و جاب جون فى ببرتزان بلجراد، عشان يكون تاني لاعب مصري يجيب بدوري ابطال اوروبا بعد النجم حسام حسن.

روما 
بعد إقالة المدرب الألماني رودي فولر عام 2005 المدرب الجديد (ديل نيري) مدخلهوش فى التشكيلة الاساسية، عشان كده راح اعاره لتوتنهام الإنجليزي و جاب معاه اجوان كتيره حلوه و رجع مره تانيه للدوري الايطالي بعد ما طلبت إدارة روما مبلغ فلوس كتيره بميدو و ما مارتين يول مدرب توتنهام طلب ان ميدو ينضم رسمي لتوتنهام، ملعبش لفترة كبيره مع روما فى الوقت أنه اللاعب المصري الوحيد اللى لعب لروما، و يعتبر المصري التالت فى الدوري الايطالي بعد حازم امام وهاني سعيد اللى لعب لباري الايطالي وهو اول مصري يجيب جون فى الدوري الايطالي.

مشواره فى انجلترا 
بعد ما اتألق فى الفرته قعدها فى توتنهام و كان اعاره من روما اتعاقد معاه توتنهام رسمي، و قعد موسمً كاملً مع الفريق قبل ما يروح ل ميدلزبره فى الموسم اللى بعده، و اتعرض لهتافات معاديه من جماهير نيوكاسل لما جاب جون فى مرمي الفريق، و رد ميدو عليهم و حط صبعه قدام بقه بيطالب الجماهير انها تسكت، و اللى سانده الإتحاد الإنجليزي لكرة القدم وعمل عقوبات تأديبية على نادي نيوكاسل وجماهيره، وفي الموسم اللى بعده و بعد ما قعد الدور الاول مع ميدلزبره، وراح ميدو اعاره لنادي ويجان اتلتيك عشان يلعب فى وقت ده مع عمرو زكي و يكون ثنائي مصري فى مركز خط هجوم الفريق، و جاب ميدو جونين مع الفريق ألاول فى ال مشاركه قدام نادى ليفربول، فهو جاب جون التعادل لفريقه من ضربة جزاء، والتاني كان جون التقدم فى شباك نادي ال آرسنال قبل ما يخرج متصاب ويخسر فريقه الماتش بنتيجة 4-1.

الرجع الي الاهلي 

رجع احمد حسام (ميدو) عشان يلعب فى مصر الى نادي الزمالك اعاره من ميدلزبره بعد نزوله النادي الانجليزي الى دوري الدرجة الأولى، و مضى اعراه سنه بس مكملش الا 6 شهور بس و راح لوست هام الانجليزي باقي 6 شهور و كانت الصفقة انه يروح للزمالك سنه اعراه ب 4 مليون جنيه مصري.

مشواره مع المنتخب المصري 
ضمه سنة 2001 لمنتخب مصر الكابتن محمود الجوهرى و اللى عطاله الثقة بالخط القدامي مع حسام حسن، وكانت الماتش الاول له قدام المنتخب الإماراتي و جاب وقتها اول جون مع منتخب مصر لكوره القدم، ونجح ميدو و عرف يجذب مشجعين الكوووره ليه فى تصفيات كأس العالم 2002 بالذات لما جاب جون فوز مصر بشباك السنغال بالقاهرة وهو الجون االلي رجع الكتير من هيبة المصريين فى الوقت ده، و جاب ميدو الجون الاول فى كأس افريقيا 2006 فى ماتش الافتتاح قدام ليبيا اللى خلصت بنتيجة 3-0.

لعيبة هجوم لكوره قدم
لعيبة كورة قدم مصريين
لعيبة الزمالك
لعيبة الدورى المصرى الممتاز
لعيبه فريق مصر لكوره قدم للشباب
لاعبين فريق مصر لكوره قدم
لعيبة كاس امم افريقيا 2002
لعيبة كاس امم افريقيا 2004
لعيبة كاس امم افريقيا 2006
لعيبة فازوا بكاس امم افريقيا
لعيبة اياكس امستردام
لعيبة روما
لعيبة توتنهام
لعبيه البريمرليج
لعيبة مرسيليا
مدربين كورة قدم مصريين
مدربين الزمالك
مدربين الاسماعيلى
مدربين وادى دجلة
مصريين عاشو فى المملكه المتحده
مصريين ضد ثورة 25 يناير